पाएं अपने शहर की ताज़ा ख़बरें और फ्री ई-पेपरडाउनलोड करें
कोरोनाकाल में बेड की कमी और संसाधनों के अभाव के चलते लोग इलाज के लिए भटक रहे हैं। वहीं झोलाछाप डॉक्टर इस मजबूरी का फायदा उठा रहे हैं। बिना डिग्री डॉक्टरी करने वाले लोगों की जिंदगी से खिलवाड़ करने में तूले हैं। बजरंगपुर-नवागांव में ऐसा ही मामला सामने आने पर रविवार को तहसीलदार और नगर निगम की टीम ने दबिश दी और उमेंन्द्र सोनकर के दवाखाना को सील कर दिया। दवाखाना पहले से ही बंद था पर सख्ती बरतते हुए सील लगाने की कार्रवाई कर दी गई।
तहसीलदार रमेश मोरे ने बताया कि पार्षद राजा तिवारी की ओर से शिकायत की गई थी कि वार्ड में बिना डिग्री के कुछ लोग मरीजों का इलाज कर रहे हैं। कोरोना काल में इस तरह की लापरवाही भारी पड़ सकती है। चार दिन पहले उक्त झोलाछाप डॉक्टर ने एक बुजुर्ग का इलाज किया था। इंजेक्शन लगने के बाद से बुजुर्ग की हालत खराब हो गई थी। हाथ, पैर सूजने लगे थे। सांस लेने में तकलीफ हो रही थी। पार्षद के पास शिकायत की थी।
बिगड़ गया था केस
बुजुर्ग को सरकारी अस्पताल में भर्ती कराया गया था। बुजुर्ग का स्वास्थ्य पहले से ठीक है। इस तरह के केस और भी सामने आ गए हैं।
सख्त चेतावनी दी गई
तहसीलदार ने बताया कि उक्त व्यक्ति के घर जाकर सख्त चेतावनी दी गई है कि अब वह किसी का इलाज नहीं करेगा। वार्ड में मुनादी कराकर लोगों को सावधान कर दिया गया है कि कोई भी उक्त व्यक्ति के पास इलाज कराने नहीं आएगा। वहीं बीमार होने पर मेडिकल कॉलेज अस्पताल, सीएचसी या फिर मोबाइल यूनिट के माध्यम से इलाज कराएंगे। तबीयत ज्यादा खराब है तो वे पार्षद तो सूचना देंगे।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn